Էմմա Քոուլֆիլդ

Էմմա Քոուլֆիլդ ( ), ամերիկացի դերասանուհի, որն առավել հայտնի է «Բաֆֆի-վամպիրներին կործանող» հեռուստասերիալում կատարած Անի Ջեքսոն դևի և «Բևեռլի-Հիլզ, 90210» հեռուստասերիալում՝ Սյուզան Քիթսի դերերով։

Կենսագրություն 
Էմմա Չեկերը ծնվել է Կալիֆոռնիայի Սան Դիեգո քաղաքում։ Նրա մայրը աշխատել է որպես պրոֆեսիոնալ երգչուհի։ Միջնակարգ դպրոցում Էմման ուսումնասիրել է դրաման ու հաճախել La Jolla Playhouse և Old Globe Theatre տեղի թատրոնների լսումներին։ Հետո մեկնել է Անգլիայի՝ Լոնդոն քաղաքի Անգլիայի ամերիկյան դպրոց, որտեղ ամռան ընթացքում ուսումնասիրել է նաև դրաման։ Այնտեղ նրա տաղանդը ճանաչում է ստացել բեմի խաղընկերների կողմից։

La Jolla Country ցերեկային դպրոցն ավարտելուց հետո հոգեբանությունն ուսումնասիրելու համար Չեկերը սովորել է Կալիֆոռնիայում գտնվող Սան Ֆրանցիսկոյի համալսարանում, սակայն շուտով թողել է ուսումը։ 1992 թվականին տեղափոխվել է Լոս Անջելես։

Կարիերա 
Առաջին նկատելի դերը Քոուլֆիլդը խաղացել է 1995 թվականին «Բևեռլի-Հիլզ, 90210» հեռուստասերիալում։ Մինչև 1996 թվականը նկարահանվել է երեսուն էպիզոդներում։ 1998 թվականին ռեժիսոր Ջոս Ուիդոնի «Բաֆֆի-վամպիրներին կործանող» հեռուստասերիալում Էմման կատարել է իր ամենահայտնի Անի Ջենքինս դերը։ Սկզբում նրա կերպարը հայտնվել է մի քանի էպիզոդներում, սակայն շուտով Ուիդոնը Քոուլֆիլդին ներառել է հիմնական դերասանական կազմում։

2003 թվականին Էմմին «Մութը վրա է հասնում» ֆիլմում ստացել է գլխավոր դեր։ 2004 թվականին Մերեդիտ Փրեմինգերի դերով նկարահանվել է «Դետեկտիվ Մոնկ» հեռուստասերիալի էպիզոդում, իսկ 2004 թվականին «Հաղթանակած կողմը» կատակերգական ֆիլմում Քոուլֆիլդը խաղացել է մեծամիտ դերասանուհու դերը։ Պատկերի սցենարիստները և ռեժիսորները եղել են դերասանուհի Քերի Բոումենի մոտ ընկերուհիները։ Տարբեր փառատոններում ցուցադրված ֆիլմում քամեո-դերերը խաղացել են «Բաֆֆի»-ի մի քանի դերասանուհիներ։

Էմմա Քոուլֆիլդը ««Գալակտիկա» աստղային հածանավ» սերիալի համար փորձել է Վեցերորդի և Ստարբակի դերերը։

Քոուլֆիլդը «Contropussy» վեբ-կոմիքսի համահեղինակն է։

Անձնական կյանք 
2006 թվականի օգոստոսի 23-ին  Քոուլֆիլդն ամուսնացել է Քորնելուս Գրոբելարի հետ։ 2010 թվականի մայիսի 13-ին նա ապահարզան է տվել՝ պատճառաբանելով իրենց անհաշտ տարաձայնությունները։

Ներկայումս Էմման ամուսնացած է դերասան Մարկ Լեսլի Ֆորդի հետ։ 2016 թվականի մարտի 24-ին հայտնի է դարձել, որ զույգը սպասում է իրենց առաջնեկին։ Հուլիսի 10-ին զույգն ունեցել է դուստր՝ Նայթլի Լեյք Ֆորդը։

Ֆիլմագրություն

Մրցանակներ և անվանակարգեր 
Բևեռլի Հիլզի կինոփառատոն
 2007 թվական - «Կարճամետրաժ ֆիլմում լավագույն կանացի դեր»՝ «Դատարկություն»

«Ուղեկից» մրցանակ
 2003 թվական - անվանակարգ «Դրամատիկական սերիալում երկրորդ պլանի լավագույն կանացի դեր»՝ «Բաֆֆի-վամպիրներին կործանող»

«Սատուրն» մրցանակ
 2003 թվական - «Ժանրի դեմքը (կին)»՝ «Մութը վրա է հասնում» և «Բաֆֆի-վամպիրներին կործանող»

Սիդնեյի կինոփառատոն
 2007 թվական - «Գլխավոր դերում լավագույն դերասանուհի»՝ «Դատարկություն»

Ծանոթագրություն

Արտաքին հղումներ 

 

Ապրիլի 8 ծնունդներ
1973 ծնունդներ
Ամերիկացի հեռուստատեսային դերասանուհիներ
Ամերիկացի կինոդերասանուհիներ
21-րդ դարի ամերիկացի դերասանուհիներ
20-րդ դարի ամերիկացի դերասանուհիներ